Jucătoarea poloneză de tenis Iga Swiatek, liderul WTA şi principala favorită, s-a calificat luni în sferturile de finală ale turneului WTA 1.000 de la Roma, dotat cu premii totale de 4.791.105 euro, după ce a trecut în optimi, în două seturi, 7-5, 6-4, de germanca Angelique Kerber (331 WTA), potrivit Agerpres.
Swiatek s-a impus după o partidă de o oră şi 40 de minute în faţa unei foste nr. 1 mondial, profitând şi de cele şase duble greşeli făcute de germancă.
În runda următoare, Swiatek o va înfrunta pe americanca Madison Keys (16 WTA, favorită nr. 18), cea care a eliminat-o pe românca Sorana Cîrstea (32 WTA) cu 6-2, 6-1.
Rezultate de luni:
Iga Swiatek (Polonia/N.1) - Angelique Kerber (Germania) 7-5, 6-3
Madison Keys (SUA/N.18) - Sorana Cîrstea (România/N.28) 6-2, 6-1
Coco Gauff (SUA/N.3) - Paula Badosa (Spania) 5-7, 6-4, 6-1
Zheng Qinwen (China/N.7) - Naomi Osaka (Japonia) 6-2, 6-4.